1 Samuele 17 | Bibele e Inthaneteng | Phetolelo ea Lefatše le Lecha
17 Bafilista+ ba qala ho phutha mabotho a bona bakeng sa ntoa. Ha ba phuthehile Soko,+ ea Juda, joale ba hloma liahelo pakeng tsa Soko le Azeka,+ Efese-damime.+ 2 Ha e le Saule le banna ba Iseraele, ba phutheha eaba ba hloma liahelo khohlong ea Ela,+ ’me ba qala ho etsa thekō ho kopana le Bafilista. 3 Bafilista ba ne ba eme thabeng ka lehlakoreng lena, ’me Baiseraele ba ne ba eme thabeng ka lehlakoreng lane, ho e-na le phula pakeng tsa bona. 4 Mohlabani a qala ho tsoa liahelong tsa Bafilista, lebitso la hae e le Goliathe,+ a tsoa Gathe,+ bophahamo ba hae e le litsoe tse tšeletseng le boahlamo ba seatla.+ 5 O ne a roetse helmete ea koporo hloohong, ’me a apere seaparo se makhakhapha a tšepe, sa makhakhapa a palamaneng, ’me boima ba seaparo se makhakhapa a tšepe+ e ne e le lishekele tsa koporo tse likete tse hlano. 6 Ho ne ho e-na le litšireletso tsa ’momo tsa koporo ka holim ’a maoto a hae le lerumo le betsoang+ la koporo pakeng tsa mahetla a hae. 7 Thekō ea lehong ea lerumo la hae e ne e le joaloka toloki ea ba sebetsang ka foreimi e etsang masela,+ ’me motsu oa lerumo la hae e ne e le lishekele tsa tšepe tse makholo a tšeletseng; mojari oa thebe e khōlō o ne a mo eteletse pele. 8 Joale a ema eaba o qala ho hoeletsa makhotla a Iseraele+ ’me o re ho ’ona: “Ke hobane’ng ha le tsoa ho etsa thekō ea ntoa? Na ha ke Mofilista ’me na lōna ha le bahlanka+ ba Saule? Ikhetheleng monna, ’me le re a theohele ho ’na. 9 Haeba a khona ho loana le ’na ’me a mpolaea, joale re tla ba bahlanka ba lōna. Empa haeba ke lekana le eena ’me ke mo bolaea, le lōna le tla ba bahlanka ba rōna, ’me le tla re sebeletsa.”+ 10 Mofilista eo a tsoela pele ho re: “Ke nyelisa+ makhotla a Iseraele letsatsing lena. Mpheng monna, ’me re loane le eena!”+ 11 Ha Saule+ le Baiseraele bohle ba utloa mantsoe ana a Mofilista, joale ba haroha letsoalo ’me ba tšoha haholo.+ 12 Joale Davida e ne e le mora oa Moefratha+ enoa ea tsoang Bethlehema ea Juda eo lebitso la hae e neng e le Jese. O ne a e-na le bara ba robeli.+ Matsatsing a Saule monna eo o ne a se a tsofetse har’a banna. 13 Bara ba bararo ba baholo ba Jese ba tsamaea. Ba sala Saule morao ho ea ntoeng,+ ’me mabitso a bara ba hae ba bararo ba ileng ba ea ntoeng e ne e le Eliabe+ letsibolo, le mora oa hae oa bobeli Abinadabe+ le oa boraro Shama.+ 14 Davida o ne a le monyenyane,+ ’me ba bararo ba baholo ba ile ba sala Saule morao. 15 Davida o ne a e-ea ho Saule ebile a khutla ho ea hlokomela linku+ tsa ntat’ae Bethlehema. 16 Mofilista eo a ’na a atamela hoseng haholo le mantsiboea ’me a ema ka matsatsi a mashome a mane. 17 Joale Jese a re ho mora oa hae Davida: “Ka kōpo, isetsa barab’eno efa ena ea lijo-thollo tse halikiloeng+ le mahobe ana a leshome, ’me u li ise kapele liahelong ho barab’eno. 18 Likarolo tsena tse leshome tsa lebese u lokela ho li tlisa ho molaoli oa ba sekete;+ hape, u fumane hore na barab’eno ba phela joang,+ ’me u lokela ho nka pontšo ho bona.” 19 Khabareng, Saule le bona le banna ba bang kaofela ba Iseraele ba ne ba le khohlong ea Ela,+ ba ntse ba loantša Bafilista.+ 20 Ka lebaka leo Davida a tsoha hoseng haholo eaba o siea linku taolong ea mohlokomeli ’me o phutha mehasoana eaba o tsamaea feela joalokaha Jese a ne a mo laetse.+ Ha a fihla liahelong,+ mabotho a sesole a ne a tsoa ho ea moleng oa ntoa,+ eaba a tlerola mohoo oa ntoa. 21 Baiseraele le Bafilista ba qala ho etsa thekō e le hore mola oa ntoa o kopane le mola oa ntoa. 22 Kapele-pele Davida a siea thōtō+ tlhokomelong ea mohlokomeli oa thōtō+ eaba o qala ho mathela moleng oa ntoa. Ha a fihla, a qala ho botsa hore na barab’abo ba phela joang.+ 23 Ha a ntse a bua le bona, mohlabani enoa, eo lebitso la hae e neng e le Goliathe+ Mofilista ea tsoang Gathe,+ o ne a nyoloha makhotleng a Bafilista, eaba o qala ho bua mantsoe a tšoanang le a pele,+ ’me Davida a mamela. 24 Ha e le banna bohle ba Iseraele, ha ba bona monna eo, ba qala ho baleha ka lebaka la hae ’me ba ne ba tšohile haholo.+ 25 Banna ba Iseraele ba qala ho re: “Na le bone monna eo ea nyolohang? Etsoe o nyolohela ho nyelisa+ Iseraele. Monna ea tla ’molaea, morena o tla mo ruisa ka maruo a maholo, ’me o tla mo fa morali oa hae,+ ’me o tla lokolla ntlo ea ntat’ae Iseraeleng.”+ 26 Davida a qala ho re ho banna ba neng ba eme haufi le eena: “Ho tla etsoa’ng ka monna ea bolaeang Mofilista+ eo ’me a tlosa nyeliso holim ’a Iseraele?+ Etsoe Mofilista eo ea sa bollang+ ke mang hore a nyelise+ makhotla a Molimo ea phelang?”+ 27 Joale batho ba mo bolella mantsoe a tšoanang le a pele, ba re: “Ho tla etsoa ka tsela ena ka monna ea mo bolaeang.” 28 Eliabe+ mor’abo e moholo a utloa ha a ntse a bua le banna bao, ’me bohale ba Eliabe ba tukela Davida,+ hoo a ileng a re: “U theohetse’ng? ’Me linku tsela tse seng kae u li siile taolong ea mang lefeelleng?+ Ke tseba ho iketelletsa pele ha hao le bobe ba pelo ea hao,+ hobane u theohile ka morero oa ho tla bona ntoa.”+ 29 Eaba Davida o re: “Ke entse’ng joale? Na e ne e se lentsoe feela?”+ 30 Eaba oa reteleha o tloha ho eena o ea ho e mong ’me o qala ho bua lentsoe le tšoanang le la pele,+ batho le bona ba mo fa karabo e tšoanang le ea pele.+ 31 Kahoo mantsoe ao Davida a ileng a a bua a ile a utluoa, eaba ba qala ho a bolela ka pel’a Saule. Kahoo a mo lata. 32 Davida a re ho Saule: “U se ke ua tlohela pelo ea monna leha e le ofe hore e sithabele ka hare ho eena.+ Mohlanka oa hao o tla ea ’me a loane le Mofilista enoa.”+ 33 Empa Saule a re ho Davida: “Ha u khone ho futuhela Mofilista enoa ho loana le eena,+ etsoe u sa le moshanyana,+ ’me eena ke monna oa ntoa ho tloha boshanyaneng ba hae.” 34 Davida a tsoela pele ho re ho Saule: “Mohlanka oa hao e bile molisa oa tsa ntat’ae har’a mohlape, ’me ho ile ha tla tau,+ le bere, ’me e ’ngoe le e ’ngoe ea nka nku mohlapeng. 35 Ka e sala morao eaba kea e hlaba+ ’me ke e pholosa molomong oa eona. Ha e ntsohela matla, ka e tšoara ka litelu eaba kea e hlaba ’me kea e bolaea. 36 Mohlanka oa hao o ile a bolaea tau le bere; ’me Mofilista enoa ea sa bollang+ o tla ba joaloka e ’ngoe ea tsona, kaha o nyelisitse+ makhotla+ a Molimo ea phelang.”+ 37 Joale Davida a eketsa: “Jehova, ea ileng a ntopolla marōng a tau le marōng a bere, ke eena ea tla ntopolla letsohong la Mofilista enoa.”+ Eaba Saule o re ho Davida: “Tsamaea, ’me e se eka Jehova a ka ba le uena.”+ 38 Joale Saule a qala ho apesa Davida liaparo tsa hae, eaba o mo roesa helmete ea koporo hloohong, ka mor’a moo a mo apesa seaparo se makhakhapha a tšepe. 39 Joale Davida a tlamella sabole ea hae holim ’a liaparo tsa hae ’me a leka ho tsamaea [empa a sitoa], hobane o ne a e-s’o itekanye tsona. Qetellong Davida a re ho Saule: “Ha ke khone ho tsamaea ka lintho tsena, kaha ke sa ka ka itekanya tsona.” Kahoo Davida a li hlobola.+ 40 A nka molamu oa hae ka letsoho ’me a ikhethela majoe a mahlano a boreleli ka ho fetisisa phuleng ea molapo o phoroselang eaba o a tšela ka mokotleng oa hae oa balisa oo a neng a tšela ka ho oona, ’me o ne a tšoere letjeketjane la hae letsohong.+ A qala ho atamela Mofilista. 41 Mofilista a qala ho tla, a ’na a atamela ho Davida, ’me monna ea jereng thebe e khōlō o ne a mo eteletse pele. 42 Joale ha Mofilista a talima ’me a bona Davida, a qala ho mo nyelisa+ hobane e ne e le moshanyana+ ebile a le mofubelu,+ a le ponahalo e ntle.+ 43 Kahoo Mofilista a re ho Davida: “Na ke ntja,+ hoo u tlang ho ’na ka melamu?” Eaba Mofilista o rohaka Davida ka melimo ea hae.+ 44 Mofilista a tsoela pele ho re ho Davida: “Tloo ho ’na, ’me nama ea hao ke tla e fa linonyana tsa leholimo le liphoofolo tsa naha.”+ 45 Davida le eena a re ho Mofilista: “U tla ho ’na ka sabole le ka lerumo le ka lerumo le betsoang,+ empa ’na ke tla ho uena ka lebitso la Jehova oa mabotho,+ Molimo oa makhotla a Iseraele, eo u mo nyelisitseng.+ 46 Letsatsing lena Jehova o tla nehelana ka uena letsohong la ka,+ ’me ka sebele ke tla u bolaea ’me ke u khaole hlooho; ka sebele letsatsing lena ke tla fa linonyana tsa maholimo le libata tsa naha litopo tsa batho ba lulang liahelong tsa Bafilista;+ batho ba lefatše lohle ba tla tseba hore ho na le Molimo oa Iseraele.+ 47 Phutheho ena eohle e tla tseba hore Jehova ha a pholose ka sabole kapa ka lerumo,+ hobane ntoa ke ea Jehova,+ ’me o tla nehelana ka lōna matsohong a rōna.”+ 48 Mofilista a ema ’me a ’na a tla le ho atamela ho ea kopana le Davida, ’me Davida a qala ho potlaka le ho mathela moleng oa ntoa ho ea kopana le Mofilista.+ 49 Joale Davida a kenya letsoho mokotleng oa hae ’me a nka lejoe moo eaba oa le tjeketjela, hoo a ileng a otla+ Mofilista phatleng ’me lejoe la fohlotsa phatla ea hae, eaba o qala ho oela fatše ka sefahleho.+ 50 Kahoo Davida, ka letjeketjane le lejoe, o ne a le matla ho feta Mofilista ’me a liha Mofilista eaba oa mo bolaea; Davida o ne a sa tšoara sabole letsohong.+ 51 Davida a tsoela pele ho matha ’me a ema holim ’a Mofilista. Joale a nka sabole+ ea hae a e tsomula selateng sa eona ’me a mo bolaea ha a mo khaola hlooho ka eona.+ Bafilista ba bona hore senatla sa bona se shoele, eaba baa baleha.+ 52 Eaba banna ba Iseraele le ba Juda baa ema ba tlerola mohoo ’me ba lelekisa+ Bafilista ho fihlela phuleng+ le ho ea fihla lihekeng tsa Ekrone,+ ’me Bafilista ba ntšitsoeng maqeba a bolaeang ba ’na ba oela tseleng ho tloha Sharaime,+ ho ea fihla Gathe le ho ea fihla Ekrone. 53 Ka mor’a moo bara ba Iseraele ba khutla ho beheng Bafilista merebele eaba ba qala ho inkela thepa ka mahahapa+ liahelong tsa bona. 54 Joale Davida a nka hlooho+ ea Mofilista ’me a e tlisa Jerusalema, ’me libetsa tsa hae a li beha ka tenteng ea hae.+ 55 Joale eare ha Saule a bona Davida a tsoa ho ea kopana le Mofilista, a re ho Abnere+ molaoli oa lebotho: “Moshanyana+ eo ke mora oa mang,+ Abnere?” Eaba Abnere o re: “Ka moea oa hao o phelang, morena, ho hang ha ke tsebe!” 56 Kahoo morena a re: “Botsa hore na mohlankana eo ke mora oa mang.” 57 Ka lebaka leo, hang ha Davida a khutlile ho bolaeeng Mofilista, Abnere a mo nka le ho mo tlisa ka pel’a Saule a nkile hlooho+ ea Mofilista ka letsoho. 58 Joale Saule a re ho eena: “U mora oa mang, moshanyana?” eaba Davida o re: “Ke mora oa mohlanka oa hao Jese+ Mobethlehema.”+